अजमेर। एससी-एसटी एक्ट में संशोधन के विरोध में सोमवार को आहूत अजमेर बन्द हिंसक हो उठा। शहर बन्द करने निकले दलित संगठनों के कार्यकर्ता डंडों का दम दिखाकर हिंसक हो उठे। उन्होंने पुलिस बल भी हमला कर दिया। कलेक्ट्रेट परिसर पर घेरा डालकर डंडे लहरा रहे आंदोलन कारियों पर पुलिस ने भी जवाबी कार्रवाई करते हुए जमकर लाठीचार्ज कर दिया। इससे करीब आधा घण्टे तक कलेक्ट्रेट के आसपास अफरा-तफरी का माहौल रहा।